jkorsvik/nowiki_second_scrape_merged huggingface dataset:
Yonkers

Yonkers er en by i Westchester County i delstaten New York. I 2012 hadde byen et innbyggertall på 198 449, noe som gjorde byen til den fjerde største i delstaten bak New York, Buffalo og Rochester. Byen grenser til byen New York i sør ved bydelen The Bronx. Byen er på sitt nærmeste punkt bare 3 kilometer fra Manhattan.


== Vennskapsbyer ==
 Kamëz, Albania
 Ternopil, Ukraina


== Kjente personer fra Yonkers ==
Steven Tyler, låtskriver og musiker.
Jon Voight, skuespiller.
Hall & Oates, en sang duo.
Adam Rodriguez, skuespiller.
Joseph Stilwell, general under andre verdenskrig.
Vincent Richards, tennisspiller.
W. C. Handy, blues og jazzmusiker.
Immolation, et death metal band.
Gene Krupa, trommeslager.
James Blake, tennisspiller.
Earl Simmons, bedre kjent som DMX, er en rapper og skuespiller.
Tommy Dreamer, profesjonell wrestler.
Ella Fitzgerald, jazzsanger.
Carlos Alazraqui, skuespiller, komiker, stemmeskuespiller og sanger.
Anthrax, er et thrash metal band.
Edwin H. Armstrong, ingeniør og oppfinner.


== Eksterne lenker ==
(en) Offisielt nettsted 
(en) Yonkers, New York – kategori av bilder, video eller lyd på Commons 
nettside for Yonkers Historical Society
Hudson River Museum
Attacus mcmulleni

Attacus mcmulleni er en sommerfugl som hører til familien påfuglspinnere (Saturniidae).


== Utseende ==
En meget stor (vingespenn ca. 180-200 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen. Vingens grunnfarge er brun, vingespissene gulbrune, i tverrbåndet i vingene dominerer en rosa farge. Vingenes gjennomsiktige felter er forholdsvis små og trekantede hos hannen.


== Levevis ==
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.


== Utbredelse ==
Arten lever på Andamanene.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae – 59 slekter med ca. 500 arter. Muligens en parafyletisk gruppering.
Slektsgruppen Attacini – inneholder mange svært store arter
Slekten Attacus Linnaeus, 1767
Attacus mcmulleni Watson, 1914


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.
Bilder av artene


== Eksterne lenker ==
(en) Attacus mcmulleni i Global Biodiversity Information Facility
Attacus paraliae

Attacus paraliae er en sommerfugl som hører til familien påfuglspinnere (Saturniidae).


== Utseende ==
En meget stor (vingespenn ca. 200-230 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen.
Vingene er temmelig ensfarget brune, vingespissene brunrosa. Hos hannene er de gjennomsiktige flekkene små, omtrent likesidet trekantede, ikke i nærheten av å nå ut til vingens tverrbånd.


== Levevis ==
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.


== Utbredelse ==
Arten er kjent fra Banggai-øyene nær Sulawesi og fra Sula-øyene i Molukkene.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae – 59 slekter med ca. 500 arter. Muligens en parafyletisk gruppering.
Slektsgruppen Attacini – inneholder mange svært store arter
Slekten Attacus Linnaeus, 1767
Attacus paraliae Peigler, 1985


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.
Bilder av artene


== Eksterne lenker ==
(en) Attacus paraliae i Global Biodiversity Information Facility 
Attacus paraliae – detaljert informasjon på Wikispecies
O Jin-u

O Jin-u (chosŏn'gŭl: 오진우, hanja: 吳振宇, romanisering: O Chin-u, revidert romanisering: O Jin-u, født 8. mars 1917 i Nord-Hamgyong, død 25. februar 1995 i Pyongyang) var en nordkoreansk militær og politisk leder.
Lite er kjent om O Jin-u, bortsett fra at han var geriljasoldat under Kim Il-sung, og at han steg i gradene i Den koreanske folkearmé etter proklamasjonen av Den demokratiske folkerepublikken Korea (Nord-Korea) i 1948. O Jin-u ble dekorert for sin innsats under den påfølgende Koreakrigen, og forble en trofast rådgiver for Kim Il-sung frem til dennes død i 1994. O Jin-u ble utnevnt til generalstabssjef i luftvåpenet i 1958, general i 1963, visemarskalk i 1982 og marskalk i 1990. Han var direktør for Den koreanske folkearmés politiske avdeling 1967–1968 og 1979–1995 samt generalstabssjef 1968–1979. 
Han ble medlem av Koreas arbeiderpartis sentralkomité i 1954, politbyrået i 1966, sekretariatet i 1968 og politbyråets stående komité i 1977. Han var Nord-Koreas forsvarsminister 1976–1995. Etter at Kim Jong-il ble formann i Den nasjonale forsvarskommisjon i 1993, erstattet O Jin-u ham som 1. viseformann. O Jin-u bidro trolig til å konsolidere Kim Jong-ils makt i militæret.Han fikk behandling for lungekreft i Paris i 1995, men døde samme år, 77 år gammel. Også hans sønner O Il-hun, O Il-jong og O Il-su har vært høytstående tjenestemenn i det nordkoreanske regimet, men falt i unåde under Kim Jong-uns ledelse.


== Referanser ==
Attacus paukstadtorum

Attacus paukstadtorum er en sommerfugl som hører til familien påfuglspinnere (Saturniidae).


== Utseende ==
En meget stor (vingespenn ca. 200 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen.
Arten har temmelig ensfarget brune vinger, tverrbåndet er lite fremtredende.


== Levevis ==
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.


== Utbredelse ==
Arten er beskrevet fra Lombok.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien spinnere (i vid forstand), Bombycoidea
Familien påfuglspinnere, Saturniidae
Underfamilien Saturniinae – 59 slekter med ca. 500 arter. Muligens en parafyletisk gruppering.
Slektsgruppen Attacini – inneholder mange svært store arter
Slekten Attacus Linnaeus, 1767
Attacus paukstadtorum Brechlin, 2010


== Kilder ==
Markku Savela's Lepidoptera and some other life forms: Sjekkliste over artene. Hentet 9.11. 2012.
Bilder av artene


== Eksterne lenker ==
(en) Attacus paukstadtorum i Global Biodiversity Information Facility 
Attacus paukstadtorum – detaljert informasjon på Wikispecies
Torkell Vinje

Torkell Vinje (født 21. oktober 1879 i Utne, død 2. mai 1955 i Skudeneshavn) var en norsk lensmann og politiker (H).
Vinje var innvalgt på Stortinget fra Rogaland første gang som vararepresentant fra 1925 til 1927. Senere satt han i fire perioder, sammenhengende fra 1931 til 1949, som fast representant for samme fylke. 
Torkell Vinje var sønn av stortingsmann og landbruksminister Aasmund Halvorsen Vinje. Han overtok i 1905 sin fars stillinger som lensmann i Skudenes lensmannsdistrikt og magistrat i Skudeneshavn. 
Han ble begravet fra Falnes kirke ved Skudeneshavn.


== Referanser ==


== Kilder ==
Biografi: Vinje, Torkell – stortinget.no
«Torkell Vinjes gravferd». Stavanger Aftenblad: 8. 9. mai 1955. 


== Eksterne lenker ==
(no) Torkell Vinje hos Stortinget 
(no) Torkell Vinje hos Norsk senter for forskningsdata
Hans Ingelsrud

Hans Ingvald Ingelsrud (født 1903, død 1994) var en norsk langrennsløper fra Åmot i Modum. Hans beste resultat var 4.-plass på femmila i Holmenkollen 1928, og han mottok kongepokalen samme år. Han ble premiert 18 ganger i Holmenkollen fra 1923 til 1934.På begynnelsen av 1930-tallet flyttet Ingelsrud fra Melumhaugen på Åmot til Oslo. Han ble medlem av BUL, og sammen med klubbkamerat Hagbart Haakonsen begynte han å produsere skismøring under navnet Ha-Gli.


== Referanser ==
Christin Kristoffersen

Christin Kristoffersen (født 28. august 1973 i Harstad) er en norsk politiker (Ap) og næringslivskvinne. Fra 2011 til 2015 ledet hun Longyearbyen lokalstyre, en stilling hun overtok etter Kjell Mork. I 2018 begynte hun som administrerende direktør i Studiesenteret.Kristoffersen flyttet til Longyearbyen fra Tromsø i januar 2009, sammen med mann og to barn, for å arbeide som forsknings- og studieleder på Universitetssenteret på Svalbard. I Longyearbyen tok hun styreverv i Oppvekstforetaket, Bydrift og Havnestyret, før hun i 2011 lot seg nominere som Arbeiderpartiets kandidat til lokalstyreledervervet. I kommunestyre- og fylkestingsvalget 2011 fikk Arbeiderpartiet 43 % oppslutning, og Kristoffersen ble innsatt som lokalstyreleder. Samtidig ble sønnen hennes, Viljar Hanssen valgt inn i lokalstyret. Begge sønnene hennes var på Utøya under terrorangrepet i juli 2011, men overlevde.En av Kristoffersen og Svalbard Aps viktigste temaer før valget i 2011, var behovet for videre utvikling av næringslivet i Longyearbyen og utvidelse av havnen. Longyearbyen lokalstyre etablerte en egen næringskomite i 2012 med Kristoffersen som leder.
I 2013 ble finansieringen av en næringsplan for Longyearbyen sikret gjennom et samarbeid med regjeringen.I 2013 ble også en viktig del av finansieringsbehovet for den nødvendige havneutviklingen sikret med 200 millioner som ble tildelt Longyearbyen i regjeringens nasjonale transportplan i 2013.Christin Kristoffersen var innstilt som ny president i Norges Røde Kors i forbindelse med Røde Kors' landsmøte høsten 2020, men tapte for Thor Inge Sveinsvoll. Kristoffersen har siden 2017 vært gift med Raymond Johansen.


== Referanser ==


== Eksterne lenker ==
(no) Christin Kristoffersen hos Stortinget 
(no) Christin Kristoffersen hos Norsk senter for forskningsdata
Ragnvald Smedvik

Ragnvald Sigurd Smedvik (født 8. september 1894 i Oslo, død 8. januar 1975) var en norsk fotballspiller, -dommer og -leder. Han representerte Frigg og ble norgesmester i 1914 og 1916. I 1916-finalen scoret han det ene av Friggs to mål.
Smedvik debuterte på det norske landslaget mot Sverige i 1914 og spilte åtte landskamper i perioden 1914–1916, de fleste som høyre half. I kampen mot Danmark i Oslo i 1916 var han landslagets kaptein og spilte centerforward.Smedvik var også dommer på internasjonalt nivå. Han dømte finalen i norgesmesterskapet i 1918 mellom Kvik Fredrikshald og Brann, og i perioden 1921–1927 dømte han totalt sju landskamper.Han hadde en rekke verv i Norges Fotballforbund. Han var styremedlem i fotballforbundet i periodene 1921–1922 og 1924–1926, han satt i forbundets lovkomité fra 1920 til 1929 og var leder i dommerkomiteen fra 1936 til 1939. Han var formann i uttagningskomiteen for landslaget i 1925–1926, samt i perioden 1927–1932. Smedvik drev også med tennis og var formann i Oslo Tennisklubb i 1947 og 1948.


== Referanser ==


== Eksterne lenker ==
(en) Ragnvald Smedvik – WorldFootball.net 
(en) Ragnvald Smedvik – EU-Football.info 
(en) Ragnvald Smedvik – EU-Football.info (manager) 
(en) Ragnvald Smedvik – EU-Football.info (dommer) 
(no) Ragnvald Smedvik – Norges Fotballforbund 
Spillerprofil worldfootball.net
Gregorio Paltrinieri

Gregorio Paltrinieri (født 5. september 1994 i Carpi, Emilia-Romagna) er en italiensk svømmer som vant gullmedaljen under 1500 fri ved Europeisk langbanemesterskap i svømming 2012.
Han tok gull under Sommer-OL 2016.


== Biografi ==
I 2012 kvalifiserte Gregorio Paltrinieri seg til sitt første OL i London 2012.  Der kvalifiserte han seg til finalen med den fjerde beste tiden på  14.50.11. og endte på 6.-plass i finalen. Han blir trent av Stefano Morini.I 2021 representerte han Italia under Sommer-OL 2020 i Tokyo der han vant bronsemedalje på 10 kilometer maratonsvømming.


== Se også ==
Italia under Sommer-OL 2012


== Referanser ==


== Eksterne lenker ==
(de) Gregorio Paltrinieri – Munzinger Sportsarchiv 
(en) Gregorio Paltrinieri – Olympics.com 
(en) Gregorio Paltrinieri – Olympic.org 
(en) Gregorio Paltrinieri – Olympedia 
(en) Gregorio Paltrinieri – Sports-Reference (OL-resultater – arkivert) 
(it) Gregorio Paltrinieri – Italias olympiske komité 
(en) Gregorio Paltrinieri – FINA 
(en) Gregorio Paltrinieri – swimrankings.net 
(en) Gregorio Paltrinieri – TheSports.org 
Swimmer profile at CONI website
Tromsø kommunes kulturvernpris

Tromsø kommunes kulturvernpris er en utmerkelse, utdelt årlig av Tromsø kommune i sin kommunestyresal under siste møte i desember.
Tromsø kommunes kulturvernpris er en kulturpris som deles ut årlig på siste kommunestyremøte i desember. Prisen skal tildeles  personer, institusjoner, foreninger som har sørget for «Istandsetting eller utbedring av eller tilbygg til eldre bygninger eller konstruksjoner på en slik måte at det fremstår som en positiv ivaretakelse av et nærmiljø i kommunen. Arbeidet bør være utført etter antikvariske retningslinjer» eller for «nybygg som i størrelse, form, materialbruk og detaljering er tilpasset et eldre bygningsmiljø på en forbilledlig måte.»
Mottakere1986 Polarmuseet
1987 Terje Smith Meyer
1988 Lakselvbukt husflidslag
1990 Arctandria kystlag
1992 Bygdefolket i Finnkroken
1994 Tromsø Havnevesen
1996 Arktisk forening
2000 Selskapet for Tromsø Bys Vel
2004 Nils Harald Moe
2005 Luftfartshistorisk forening
2004 lektor Nils Harald Moe
2008 Tromsøysund Menighet, for bevaring av Ishavskatedralen
2010 Olga Jensens legat for bevaring av Lille Strandheim
2012 Teaterselskapet Sadio nord
2014 Tromsø Gravlunds Vel for bevaring og vedlikehold av Tromsø gravlund
2016 Perspektivet Museum
2018 Margareth Eidem og Klara Hveding for deres mangeårige arbeid med Låvhaugen bygdemuseum
2019 Jos Kögeler


== Referanser ==

Tromsø kommunes øvrige priser:
Tromsø kommunes hederspris
Tromsø kommunes kulturpris
Tromsø kommunes idrettspris
Tromsø kommunes likestillingspris
Kristiania Kvindelige Svømmeklub

Kristiania Kvindelige Svømmeklub er en tidligere norsk svømmeklubb. I 1945 ble klubben innlemmet i Oslo Kapsvømnings Klub og dermed nedlagt. Klubben var en viktig del av norsk stuphistorie med sine tre OL-deltagere Brynhild Berge, Ragnhild Larsen og Julie Augusta Thaulow Helsing.
Eystein Enoksen

Eystein Enoksen (født 29. november 1944) er professor ved Seksjon for fysisk prestasjonsevne ved Norges idrettshøgskole. Han er spesialist på coaching, friidrett og treningslære, en kompetanse han også nytter som aktiv friidrettstrener. 
Enoksen tok sin doktorgrad ved Norges idrettshøgskole i 2002, tittelen var «Utviklingsprosessen fra talent til eliteutøver. En longitudinell og retrospektiv undersøkelse av en utvalgt gruppe talentfulle friidrettsutøvere.»


== Eksterne lenker ==
(no) Publikasjoner av Eystein Enoksen i forskningsdokumentasjonssystemet CRIStin
(no) Publikasjoner av Eystein Enoksen i BIBSYS
Metro Hearts

Metro Hearts er en musikk-EP med Leon Thomas III, utgitt i august 2012. 


== Sporliste ==
«Forever»
«Take Care»
«Bad»
«Moving On»
«Vibe»
«Never Look Back»
«24-7»
Marit Sørensen

Marit Sørensen (født 1. juni 1949) er professor ved Seksjon for coaching og psykologi ved Norges idrettshøgskole (NIH). Hennes fagområder er idrettspsykologi, motivasjon og fysisk aktivitet og funksjonshemming.
I 1997 tok Sørensen sin doktorgrad ved Universitetet i Bergen, Fakultet for psykologi, Avdeling for biologisk og medisinsk psykologi. Avhandlingens tittel var The psychology of starting and maintaining physical exercise.


== Verv ==


===== Nåværende =====
medlem av Rådet for Den norske turistforening Oslo og omegn
leder av forskningsutvalget i Hest og helse


===== Tidligere =====
visepresident og styremedlem i International Society of Sport Psychology
president i Division 12, Sport Psychology i International Association of Applied Psychology
medstifter og styremedlem i Norsk forening for idrettspsykologi
medstifter og styremedlem i Norsk forening for tilpasset fysisk aktivitet


== Referanser ==


== Eksterne lenker ==
(no) Publikasjoner av Marit Sørensen i forskningsdokumentasjonssystemet CRIStin
(no) Publikasjoner av Marit Sørensen i BIBSYS
Jostein Hallén

Jostein Hallén (født 10. januar 1958) er professor ved Seksjon for fysisk prestasjonsevne, Norges idrettshøgskole. Han er spesialist på idrettsfysiologi, arbeidsfysiologi, utholdenhet og treningslære. Han tok doktorgrad i biologi ved Universitetet i Oslo, med tittelen «Potassium balance in skeletal muscle during exercise». 


== Eksterne lenker ==
(no) Publikasjoner av Jostein Hallén i forskningsdokumentasjonssystemet CRIStin
(no) Publikasjoner av Jostein Hallén i BIBSYS
Erlend Bjøntegaard

Erlend Øvereng Bjøntegaard (født 30. juli 1990) er en norsk skiskytter som representerer Idrettslaget Bever'n.
Bjøntegaard debuterte i verdenscupen i skiskyting den 28. november 2012 med en 7.-plass på 20 km normaldistanse i svenske Östersund. Bjøntegaard er sønn av Sigvart Bjøntegaard, som også var skiskytter i sine yngre dager.


== Meritter ==


=== Olympiske leker ===


=== Verdensmesterskap ===


== Galleri ==

		
		


== Referanser ==


== Eksterne lenker ==
(en) Erlend Bjøntegaard – Olympics.com 
(en) Erlend Bjøntegaard – Olympedia 
(en) Erlend Bjøntegaard – FIS (langrenn) 
(en) Erlend Bjøntegaard – IBU 
(en) Erlend Bjøntegaard – biathlon.com.ua 
(en) Erlend Bjøntegaard – TheSports.org
1. divisjon basketball for menn

1. divisjon basketball for menn er det nest øverste nivået i basketball for menn i Norge. 1. divisjon spilles som regionale ligaer etter 2012/13-sesongen.


== Eksterne lenker ==
Norges Basketballforbund Arkivert 28. januar 2016 hos Wayback Machine.
Gravfeltet på Løykja

Gravfeltet på Løykja er et gravfelt fra jernalderen lokalisert på Løykja i Sunndal kommune og er av de største gravfeltene i landet. Gravfeltet har over 200 gravminner av forskjellige slag med funn fra romertiden fram til slutten av 900-tallet og har sannsynligvis før elveerosjon og jorddyrking hatt nærmere 500 graver. Det er flere gravformer representert på gravfeltet. I tillegg til gravhauger er det også gravrøyser, stjerneformede (trekantede) graver, en båtformet grav, flere ovale gravhauger og en samling lave gravrøyser fra romertiden med tydelig fotkjede.
Det har vært arkeologiske undersøkelser på gravfeltet flere ganger. Spesielt undersøkelsen av haug nr 1 gav mange funn. Denne graven hadde en sentralgrav fra slutten av 700-tallet med flere andre graver i samme haug fra andre perioder av vikingtiden. Den siste fra slutten av 900-tallet. Blant funnene er skålspenner, flere sverd, økser, spyd, hesteutstyr og annet fra minst 5 gravleggelser fra samme gravhaug ble utgravd. Funnene oppbevares i dag på NTNU-Vitenskapsmuseet. Gravfeltet er i dag en del av Leikvin Kulturminnepark.


== Referanser ==


== Eksterne lenker ==
«Gravfeltet på Løykja». Kulturminnesøk. Riksantikvaren – Direktoratet for kulturminneforvaltning. 
Nordmøre museum: Gravfeltet på Løykja
Knudsengården (Møllergården)

Møllergården ligger i Skippergata 11 i Tromsø, og ble oppført ca 1832. Byggestilen er empire. Bygningen ble fredet i 1942.
På 1800-tallet hadde de fleste rikmannshjem i dette området egen hage. Hagen i Møllergården er den eneste gjenværende av disse sentrumshagene i Tromsø, og tidligere hager er forlengst bebygd.


== Eksterne lenker ==
Arkitekturguide for Nord-Norge, om Møllergården 
«Knudsengården (Møllergården)». Kulturminnesøk. Riksantikvaren – Direktoratet for kulturminneforvaltning.
Kjeldsethgården

Kjeldsethgården i Tromsø er oppført om lag 1833 i empirestil for skomakermester Christian Næss fra Trondheim, og ligger i Skippergata 19. Det sies at bygget bærer preg av påvirkning fra Vestlandet og har klare trekk fra den samtidige byggeskikken i Midt-Norge. Bygget ble fredet i 1942.  


== Eksterne lenker ==
Om Kjeldsethgården på nettstedet Arkitekturguide for Nord - Norge 
«Kjeldsethgården». Kulturminnesøk. Riksantikvaren – Direktoratet for kulturminneforvaltning.
Aunegården

Aunegården i Tromsø ble oppført omkring 1870 i sen-empire, og ligger i Sjøgata 29. Bygget ble fredet i 1991. I bygningen har det vært bolig, slakteri, produksjon og butikkutsalg. 
Aunegården huser i dag en kafe/restaurant


== Eksterne lenker ==
Nord-Norsk arkitekturguide, om Aunegården 
Aunegården 
«Aunegården». Kulturminnesøk. Riksantikvaren – Direktoratet for kulturminneforvaltning.
Ålesund bibliotek

Ålesund bibliotek (grunnlagt 1872) er det største folkebiblioteket i Møre og Romsdal og har samarbeidsavtale med Møre og Romsdal fylkesbibliotek. Ålesund bibliotek består av hovedbibliotek og Spjelkavik filial.


== Lokalisering ==
Hovedbiblioteket tok i bruk nye lokaler i 1980 i forbindelse med bygging av nytt rådhus i Ålesund kommune, og har en sentral beliggenhet med bra adkomst i sentrum av byen, selv om vi befinner oss i 2. og 3. etasje i lavblokka i Ålesund Rådhus. (Magasin i underetasje). Utlånsarealet er på ca. 1000 m² og består av barneavdeling, voksenavdeling med avis- og tidsskriftavdeling, lokalsamling og lesesal.


== Organisering ==
Biblioteket har 13 ansatte. I 3. etasje er det kontorer for ansatte ved Ålesund bibliotek og fjernlånet ved Møre og Romsdal fylkesbibliotek, grupperom og møtesal til utleie.


== Kilder ==
Hjemmeside
Naustrose

Naustrose er en eufemistisk betegnelse for en form for graffiti som finnes i gamle kystmiljøer. Naustroser er stiliserte tegninger eller ristninger som forestiller vulva, det ytre kvinnelige kjønnsorgan. En naustrose består som regel av en oval med en vertikal strek i midten. Naustroser er oftest å finne i typiske mannsmiljøer i kyststrøkene, på og i naust, sjøstuer og rorbuer.
Ristninger med årstall, navn og andre inskripsjoner, eller med tegninger av symboler, mennesker og dyr, er vanlige i stavkirker og andre typer byggverk fra tidligere tider. De er ofte blitt oppfattet som skjemmende, men blir nå sett på som historiske kilder.
På Romsdalsmuseets bygninger kan en finne mange ristninger med de samme motivene eller innskriftene, men også tegninger av båter og annet med tilknytning til kystkulturen.
Naustroser finnes også på flere av museumsbygningene, risset inn på bordkledning, reisverk eller tømmer.
Naustrosene kan være fruktbarhetssymbol som uttrykker ønsket om godt fiske, eller uttrykk for pubertale fantasier. At denne typen ristninger har fått navnet «naustrose», vitner om en viss poetisk sans.


== Referanser ==
Fogd Drejers gate (Tromsø)

Fogd Dreyersgate er en ca 270 meter lang gate i Tromsø sentrum. Gata er en forlengelse av Vestregata og fortsetter til parken på Skriverplassen. Den er oppkalt etter Martinus Nissen Drejer. 
Fogd Dreyersgate 16 ble oppført omkring 1919 i jugendstil, og dessuten elementer av nyklassisisme og sveitserstil. Bygningen ble fredet i 1995.


== Eksterne lenker ==
Om Fogd Dreyersgate 16  Arkitekturguide for Nord-Norge 
«Fogd Drejers gate (Tromsø)». Kulturminnesøk. Riksantikvaren – Direktoratet for kulturminneforvaltning.